EELNÕU

JÕELÄHTME VALLAVOLIKOGU

M Ä Ä R U S

Jõelähtme 15. mai 2025 nr

**Hoolduse seadmise, hooldaja määramise ja hooldajatoetuse maksmise kord**

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5, sotsiaalseadustiku üldosa seaduse § 15 punkti 2, puuetega inimeste sotsiaaltoetuste seaduse § 2 lõike 1, sotsiaalmaksuseaduse § 6 lõike 1¹, sotsiaalhoolekande seaduse § 5 lõike 1, § 14 lõike 2 ja § 26 alusel.

1. **peatükk**

**ÜLDSÄTTED**

**§ 1. Määruse reguleerimisala**

1. Määrus sätestab hooldusvajadusega isikule hoolduse seadmise, hooldaja määramise, hoolduse lõpetamise ja hooldajale hooldajatoetuse maksmise tingimused ja korra Jõelähtme vallas (edaspidi kord).
2. Korra rakendamise eesmärgiks on isikutele, kes suure hooldusvajaduse või puude tõttu vajavad abi oma õiguste teostamiseks ja kohustuste täitmiseks, vajaliku abi tagamine.

**§ 2.** **Kasutatavad mõisted**

Käesolevas korras kasutatakse mõisteid alljärgnevas tähenduses:

1. **hooldatav** –isik, kelle hooldusvajadus on välja selgitatud ning kellel on ajutiselt või püsivalt vaja kasutada pidevat kõrvalabi;
2. **hooldaja** – vallavalitsuse korraldusega puudega ja/või suure hooldusvajadusega isikut hooldama määratud isik, kes täidab seadustega ja antud korraga temale pandud kohustusi;
3. **hooldajatoetus** – puudega ja/või suure hooldusvajadusega isiku hooldajale igakuiselt makstav rahaline toetus;
4. **hooldajatoetuse määr** – vallavolikogu poolt kehtestatud toetuse summa ühe isiku hooldamise eest kuus.

**§ 3. Hoolduse seadmine ja hooldaja määramine**

1. Hooldus seatakse Eesti Rahvastikuregistri andmetel Jõelähtme vallas elavale suure hooldusvajadusega isikule.
2. Hooldaja on teovõimeline isik, kes on võimeline hooldust vajavat isikut vajalikul moel hooldama.
3. Hooldaja saab olla ainult ühe hooldust vajava isiku hooldajaks. Erandina saab isik olla kahe või enama hooldust vajava isiku hooldaja kui hooldust vajavad isikud elavad samas eluruumis või lähestikku paiknevates eluruumides.
4. Hoolduse seadmiseks ja hooldaja määramiseks esitab hooldust vajav või hooldajaks saada sooviv isik vallavalitsusele taotluse, milles märgitakse hooldust vajava isiku ja hooldaja isikuandmed, hoolduse seadmise ja hooldaja määramise vajaduse põhjendus ning hooldaja nõusolek hooldajaks määramise kohta.
5. Vallavalitsuse sotsiaalvaldkonna spetsialist külastab hooldust vajavat isikut ning selgitab välja isiku hooldus- ja abivajaduse.
6. Otsuse abi andmise, osalise andmise, kõrvaltingimustega andmise, andmisest keeldumise, andmise muutmise, peatamise või lõpetamise kohta, teeb vallavalitsus 10 (kümne) tööpäeva jooksul, nõuetekohase taotluse esitamisest arvates.
7. Hooldaja määratakse puude olemasolul puude kehtivuse lõpuni. Suure hooldusvajaduse korral määratakse hooldaja vajaduse äralangemiseni, kuid mitte kauemaks kui kuueks kuuks.
8. Vallavalitsus võib abi andmisest keelduda kui isik ei vasta abi saamise tingimustele või kui isiku toimetulekut on võimalik tagada muude teenuste, täiendavate toetuste või muu abi osutamisega.
9. Puudega lapse hooldajale hooldajatoetust ei määrata, kui:

1) puudega lapse hoolduskoormus ei takista puudega last kasvatama kohustatud isikut asuma tööle täis- või osalise tööajaga;

2) puudega lapse hooldamise vajadus on püsivalt tagatud teiste sotsiaal- ja haridusteenustega, täiendavate toetuste või muu abi osutamisega, mis aitavad vähendada lapse perekonna hoolduskoormust või lapse puudest tulenevaid lisavajadusi.

**§ 4. Hooldaja kohustused**

1. Hooldajaks määratud isik on kohustatud:
2. tagama piisava kõrvalabi ja juhendamise hooldatavale, kes ei tule iseseisvalt toime söömise, hügieenitoimingute, riietumise, liikumise ja suhtlemisega;
3. tagama hooldatava ohutuse, kui hooldatav oma tegevuse või tegevusetusega võib tekitada kahju iseenda või teiste inimeste elule, tervisele või varale;
4. teavitama vallavalitsuse sotsiaaltöö valdkonna spetsialisti koheselt asjaolude ilmnemisel hooldusega seoses tekkinud probleemidest, hooldusvajaduse lõppemisest või edasist hooldust võimatuks muutvatest asjaoludest;
5. tegema koostööd sotsiaalvaldkonna spetsialistiga, vajadusel perearsti, pereõdede jt spetsialistidega hooldatava paremaks hooldamiseks.
6. Järelevalvet hooldaja ülesannete täitmise üle teostab sotsiaalvaldkonna spetsialist, kes võib hooldajalt küsida kirjalikult informatsiooni tema ülesannete täitmise kohta või teostada kodukülastust hooldatava juurde.
7. **peatükk**

**HOOLDAJATOETUSE MAKSMINE**

**§ 5. Hooldajatoetuse määrad**

1. Kehtestada suure hoolduskoormusega ja/või puudega täiskasvanu hooldajatoetuse määrad alljärgnevalt:
2. keskmise puudega ja/või suure hooldus- ja abivajadusega isiku hooldajale 30,00 eurot kuus;
3. raske puudega isiku hooldajale 50,00 eurot kuus;
4. sügava puudega isiku hooldajale 75,00 eurot kuus.
5. Kehtestada suure hoolduskoormusega ja/või puudega lapse hooldajatoetuse määrad alljärgnevalt:
6. 1,5- kuni 15-aastase keskmise, raske või sügava puudega või suure hooldus – ja abivajadusega lapse hooldajale 150,00 eurot kuus;
7. 16- kuni 18-aastase keskmise puudega ja/või suure hooldus – ja abivajadusega lapse hooldajale 30,00 eurot kuus;
8. 16- kuni 18-aastase raske puudega lapse hooldajale 50,00 eurot kuus;
9. 16- kuni 18-aastase sügava puudega lapse hooldajale 75,00 eurot kuus.

**§ 6. Hooldajatoetuse maksmine**

1. Hooldajatoetust makstakse alates toetuse määramise otsuse tegemise kalendrikuule järgnevast kalendrikuust.
2. Otsuse hooldajatoetuse maksmise, maksmisest keeldumise, maksmise peatamise või lõpetamise kohta teeb vallavalitsus 10 (kümne) tööpäeva jooksul, nõuetekohase taotluse esitamisest arvates.
3. Hooldajatoetus kantakse hooldajatoetuse saaja nimetatud arvelduskontole jooksva kuu eest hiljemalt 10 kuupäevaks.
4. Kui isik on määratud mitme hooldust vajava isiku hooldajaks, on tal õigus saada hooldajatoetust iga hooldatava hooldamise eest.

**§ 7. Toetuse maksmise peatamine ja lõpetamine**

1. Toetuse maksmine peatatakse, kui hooldatav viibib haiglas üle ühe kalendrikuu.
2. Toetuse maksmine lõpetatakse maksmise lõpetamist tingivate asjaolude tekkimisele järgnevast kalendrikuust.
3. Vallavalitsusel on õigus enammakstud toetus tagasi nõuda. Enammakstud toetuse tagastamine toimub vabatahtlikult või nõutakse sisse kohtu kaudu.

**§ 8. Hooldajatoetuse maksmise arvestus ja maksude tasumine**

1. Hooldajatoetuse maksmist korraldab ja maksmiseks vallaeelarvest eraldatud vahendite üle peab arvestust sotsiaalvaldkonna spetsialist.
2. Hooldaja eest tasutakse sotsiaalmaks juhul, kui hooldaja seda soovib ning tema puhul ei ole võimalik rakendada ühtki teist sotsiaalmaksuseaduses sätestatud võimalust sotsiaalmaksu tasumiseks.
3. Hooldaja on kohustatud teavitama sotsiaalvaldkonna spetsialisti seitsme (7) tööpäeva jooksul sotsiaalmaksu tasumise kohustuse äralangemise kohta.

**§ 9. Rakendussätted**

Hooldajatoetuse maksmist puudutavad Jõelähtme Vallavalitsuse korraldused, mis on vastu võetud enne käesoleva määruse jõustumist, kehtivad kuni korraldustes märgitud tähtaegadeni.

Väino Haab

vallavolikogu esimees